Na predaj

Na predaj je piaty album skupiny Zóna A. Ide o prvý album bez dlhoročného gitaristu Leďa, ktorý je však uvedený ako spoluautor piesne Nebuď hlúpa.

Medzi najznámejšie piesne na albume patrí Chleba, skladba s vulgárnym textom. Pieseň je parodickou reakciou na punkové skupiny, ktoré všetko len kritizujú. Pre seriál Rodinné tajomstvá nahrala Zóna A slušnú verziu pod názvom Chlieb. Skladba Hlasy z podzemia je inšpirovaná knihou Dee Deeho Ramona Chelsea Horror Hotel.

V roku 2006 natočila skupina videoklip k piesni Bratislavské dievčatá.

Zoznam skladieb 
Piesne napísali (ak nie je uvedené inak)
Hudba – Revo (Martin Revický)
Text – Koňýk (Peter Schredl)

Pieseň Rapajouppolalli nie je samostatnou stopou, je skrytá za skladbou Závislí v tej istej stope.

 „Nebuď hlúpa“ (hudba: Jaroslav Lederleitner)
 „Ja ťa nechcem“ (text: Koňýk a Revo)
 „Nech si každý robí to čo chce“
 „Pani dokonalá“ (text: Revo)
 „Bratislavské dievčatá“ (hudba a text: Lump)
 „Som zlý“ (hudba: Koňýk a Revo)
 „Haf haf“ (text: Revo)
 „Hlasy z podzemia“ (hudba: Andrej Belák)
 „Je to jedno“ (hudba a text: Lump)
 „Chleba“ (text: Zóna A)
 „Sanitka“ (hudba: Lump, text: Revo a Koňýk)
 „Na predaj“ (text: Revo a Koňýk)
 „Ideálny svet“ (hudba: Lump)
 „Závislí“
 „Rapajouppolalli“ (hudba: Mikko, text: Mikko, Koňýk)

Zostava 
 Koňýk (Peter Schredl) – spev
 Revo (Martin Revický) – gitara, zbory
 Lump Čupe (Miroslav Lederleitner) – basa, zbory
 Mikko (Miroslav Šimboch) – bicie, zbory

Hudobné albumy z 2004
Albumy Zóny A